cyanic-selkie/wikianc huggingface dataset:
การเสกสมรสระหว่างราชวงศ์
ไทย
พระบาทสมเด็จพระปรมินทรมหาภูมิพลอดุลยเดช ทรงเป็นพระญาติชั้นที่หนึ่ง (ตามแบบตะวันตก) กับสมเด็จพระนางเจ้าสิริกิติ์ พระบรมราชินีนาถ ซึ่งทั้งสองพระองค์ต่างก็เป็นพระราชนัดดา (ในกรณีของพระบาทสมเด็จพระเจ้าอยู่หัว) และพระปนัดดา (ในกรณีของสมเด็จพระบรมราชินีนาถ) ในพระบาทสมเด็จพระจุลจอมเกล้าเจ้าอยู่หัวด้วยกันทั้งสองพระองค์ เนื่องจากพระบาทสมเด็จพระจุลจอมเกล้าเจ้าอยู่หัวทรงมีพระชายาหลายพระองค์ ในจำนวนนั้นมีศักดิ์เป็นพระขนิษฐาของพระองค์เอง เช่น สมเด็จพระนางเจ้าสว่างวัฒนา และสมเด็จพระนางเจ้าสุนันทากุมารีรัตน์ พระบรมราชเทวี ซึ่งล้วนแล้วแต่มีพระบิดาร่วมกันคือ พระบาทสมเด็จพระจอมเกล้าเจ้าอยู่หัว
จีน
แบบแผนการเสกสมรสในประวัติศาสตร์จีนเปลี่ยนแปลงไปตามแต่ละยุคสมัยของแต่ละราชวงศ์ ในช่วงราชวงศ์ถัง (พ.ศ. 1161 - 1147) พระจักรพรรดิทรงมักจะมอบพระธิดาให้ไปเสกสมรสกับผู้ปกครองอาณาจักรข่านอุยกูร์ เพื่อเสริมสร้างสัมพันธไมตรีพิเศษทางการค้าและการทหาร หลังจากที่อาณาจักรข่านสนับสนุนจีนในการปราบปรามกบฏอันลู่เชียน ปรากฏเจ้าหญิงราชวงศ์ถังอย่างน้อย 3 พระองค์ที่ได้เสกสมรสกับพระเจ้าข่านในช่วง พ.ศ. 1301 ถึง พ.ศ. 1364 ก่อนที่สัมพันธไมตรีนี้จะถูกระงับลงชั่วคราวในปี พ.ศ. 1331 ซึ่งเชื่อกันว่ามีสาเหตุมากจากเสถียรภาพภายในจักรวรรดิจีนที่มั่นคงมาก จนส่งผลให้อาณาจักรข่านถูกลดบทบาทลง อย่างไรก็ตาม ด้วยภัยคุกคามจากทิเบตทางทิศตะวันตก จักรวรรดิจีนจึงต้องรื้อฟื้นความสัมพันธ์กับข่านอุยกูร์ขึ้นมาอีกครั้ง และจัดการเสกสมรสระหว่างเจ้าหญิงไท้เห๋อกับข่านบิลเกอ
ส่วนพระจักรพรรดิของราชวงศ์ถัดมาอย่างราชวงศ์ซ่ง (พ.ศ. 1503 - 1822) มีแนวโน้มที่จะเสกสมรสกับสตรีจีนมากกว่าสตรีต่างชาติ แม้ว่าในช่วงราชวงศ์ถังพระจักรพรรดินิยมเสกสมรสกับสตรีสูงศักดิ์จากตระกูลขุนนาง แต่ในราชวงศ์ซ่งกลับไม่ได้ให้ความสำคัญกับยศฐาบรรดาศักดิ์ของสตรีที่จะมาเป็นพระมเหสีมากเท่าใดนัก ประมาณกันว่ามีพระมเหสีราชวงศ์ซ่งจำนวนหนึ่งในสี่เท่านั้นที่มาจากตระกูลสูงศักดิ์ ส่วนจำนวนที่เหลือล้วนแล้วแต่มีพื้นเพต่ำต่อยมาก่อน ตัวอย่างเช่น จักรพรรดินีหลิว พระอัครมเหสีในจักรพรรดิซ่งเจินจง ที่เคยเป็นนักแสดงตามท้องถนนมาก่อน หรือพระมเหสีเหมียวในจักรพรรดิซ่งเหรินจง ผู้เป็นธิดาของพระนม (แม่นม) ของพระจักรพรรดิเอง
ในช่วงราชวงศ์ชิง (พ.ศ. 2187 - 2455) พระจักรพรรดิทรงเลือกพระมเหสีจากหนึ่งในตระกูลของแปดกองธงเป็นหลัก (ระบบซึ่งแบ่งแยกตระกูลชาวแมนจูพื้นเมืองออกเป็นกลุ่มกอง) เพื่อดำรงไว้ซึ่งความบริสุทธิ์ในเชื้อสายชาวแมนจูของราชวงศ์ ซึ่งหลังจากที่จักรพรรดิคังซี (พ.ศ. 2205 - 2265) เสด็จสวรรคต จักรพรรดิและเจ้าชายในรุ่นต่อมาก็ทรงถูกห้ามไม่ให้เสกสมรสกับสตรีที่ไม่ใช่ชาวแมนจู แต่ไม่ได้จำกัดการเสกสมรสของเจ้าหญิงตามกฏนี้แต่ประการใด แม้กระนั้นก็ตาม เจ้าหญิงหลายพระองค์ก็ทรงถูกจัดการเสกสมรสกับเจ้าชายมองโกลอยู่เสมอ ๆ ตามแบบขนบราชวงศ์ก่อนหน้า เพื่อเสริมสร้างสัมพันธไมตรีทางการเมืองและการทหาร โดยเฉพาะในช่วงต้นของราชวงศ์ที่ปรากฏการเสกสมรสกับเจ้าชายมองโกลของพระธิดาในจักรพรรดิหนูเอ่อร์ฮาชื่อจำนวน 9 พระองค์ และพระธิดาในจักรพรรดิฉงเต๋อจำนวน 12 พระองค์
ญี่ปุ่นและเกาหลี
ในสมัยอาณาจักรชิลลา มีขนบธรรมเนียมที่จำกัดการสืบราชสมบัติไว้สำหรับเชื้อพระวงศ์ในชั้น ซองกอล (กระดูกศักดิ์สิทธิ์) โดยเฉพาะ ดังนั้นเชื้อพระวงศ์ที่มีบรรดาศักดิ์ในชั้นนี้จึงต้องรักษาไว้ซึ่งบรรดาศักดิ์ของตนด้วยการเสกสมรสกับเชื้อพระวงศ์หรือสมาชิกขุนนางในชั้นเดียวกัน เช่นเดียวกับวิถีปฏิบัติในทวีปยุโรปที่เชื้อพระวงศ์มักจะเสกสมรสกับเชื้อพระวงศ์ด้วยกันเองเพื่อคงไว้ซึ่งความบริสุทธิ์ในสายพระโลหิต
ส่วนในญี่ปุ่น การเสกสมรสในหมู่เชื้อพระวงศ์ด้วยกันเองและกับเชื้อพระวงศ์ต่างชาติจากจักรวรรดิเกาหลีถือเป็นเรื่องปกติและไม่ได้สร้างความด่างพร้อยต่อสายพระโลหิตอันบริสุทธิ์แต่อย่างใด ตามพงศาวดารโชะคุนิฮงงิ ซึ่งถูกเขียนขึ้นโดยพระราชโองการของพระจักรพรรดิจนสำเร็จครบถ้วนในปี พ.ศ. 1340 กล่าวว่าจักรพรรดิคัมมุที่ทรงปกครองตั้งแต่ พ.ศ. 1324 ถึง พ.ศ. 1349 มีพระราชมารดาเป็นพระสนมชาวเกาหลีนามว่า พระนางนิอิงะซะแห่งทะกะโนะ ผู้สืบเชื้อสายมาจากพระเจ้ามูรยองแห่งแพ็กเจ หนึ่งในสามราชอาณาจักรเกาหลี
ในยุคสมัยใหม่ ในปี พ.ศ. 2463 มกุฎราชกุมารอีอึนแห่งเกาหลี เสกสมรสกับเจ้าหญิงมะซะโกะแห่งนะชิโมะโตะ และในเดือนพฤษภาคม พ.ศ. 2474 เจ้าชายอีกอน พระราชนัดดาในจักรพรรดิโกจง เสกสมรสกับมะซึดะอิระ โยะซิโกะ พระญาติของเจ้าหญิงมะซะโกะ ซึ่งทางการญี่ปุ่นมองว่าการเสกสมรสระหว่างเชื้อพระวงศ์ญี่ปุ่น-เกาหลีเช่นนี้จะช่วยสร้างเสถียรภาพในการปกครองอาณานิคมเกาหลีของญี่ปุ่น ทั้งยังเป็นการรวมสายพระโลหิตของราชวงศ์ญี่ปุ่นเข้ากับราชวงศ์อีของเกาหลีอีกด้วย
ทวีปแอฟริกา
การเสกสมรสในหมู่เชื้อพระวงศ์เดียวกันก็ถือเป็นเรื่องปกติในแอฟริกากลางเช่นเดียวกัน การเสกสมรสระหว่างราชวงศ์สวาซิแลนด์ ราชวงศ์ชาวซูลู และราชวงศ์ชาวเทมบู ในแอฟริกาใต้ก็สามารถพบเห็นได้เป็นการทั่วไป เช่น ในปี พ.ศ. 2520 เซนานี แมนเดลา เชื้อพระวงศ์เทมบูและลูกสาวของอดีตประธานาธิบดีแอฟริกาใต้ เนลสัน แมนเดลา แต่งงานกับเจ้าชายทัมบูมูซี ดลามีนี พระอนุชาในพระราชาธิบดีอึมสวาตีที่ 3 แห่งสวาซิแลนด์
กรณีตัวอย่างในประวัติศาสตร์การเสกสมรสระหว่างราชวงศ์ในแอฟริกา เช่น
อัล-อันดาลัส
ในช่วงตั้งแต่การพิชิตอิสปาเนียของอุมัยยัด (Umayyad conquest of Hispania) จนถึงช่วงเรกองกิสตา การเสกสมรสระหว่างเชื้อพระวงศ์สเปนและรัฐเคาะลีฟะฮ์อุมัยยัดถือเป็นเรื่องปกติ การเสกสมรสครั้งแรก ๆ เช่นระหว่างอับด์ อัล-อะซิส อิบน์ มูซา และเอกิโลนา ในช่วงเข้าสู่คริสต์ศตวรรษที่ 8 ที่หวังจะช่วยให้การยึดครองคาบสมุทรไอบีเรียของฝ่ายมุสลิมมีความชอบธรรม ส่วนการเสกสมรสในครั้งถัด ๆ มา มีจุดประสงค์ก็เพื่อตกลงในสนธิสัญญาการค้าระหว่างพระมหากษัตริย์ในศาสนาคริสต์และเคาะลีฟะฮ์มุสลิม เช่น การเสกสมรสระหว่างพระเจ้าอัลฟอนโซที่ 6 แห่งลีออนและคาสตีล กับเซอีดาแห่งเซวิลล์ โดยเชื่อกันว่าเชื้อพระวงศ์ยุโรปส่วนมากมีบรรพบุรุษที่สามารถสืบค้นย้อนไปถึงครอบครัวของศาสดามูฮัมหมัด แต่ข้อสันนิษฐานนี้ยังคงเป็นที่ถกเถียงอยู่ในปัจจุบัน
จักรวรรดิออตโตมัน
ในจักรวรรดิออตโตมัน สุลต่านและเจ้าชายหลายพระองค์ในช่วงคริสต์ศตวรรษที่ 14 และ 15 นิยมเสกสมรสดับสมาชิกราชวงศ์ปกครองของรัฐข้างเคียง โดยไม่สนใจในข้อจำกัดด้านศาสนา สุลต่านออตโตมันเสกสมรสกับทั้งชาวคริสต์และมุสลิมด้วยจุดประสงค์ทางการเมืองล้วน ๆ เนื่องจากออตโตมันรายล้อมไปด้วยรัฐข้างเคียงที่อาจเป็นศัตรูได้ในอนาคต เช่น ชาวคริสต์อย่างจักรวรรดิไบแซนไทน์หรือเซอร์เบีย หรือมุสลิมด้วยกันเองอย่างราชรัฐเบย์ลิกในอานาโตเลีย (Anatolian beyliks) ต่าง ๆ อาทิเช่น ดูลกาดิช, จาร์เมียนิดส์, ซารุคานิดส์ และคารามานิดส์ ดังนั้นการเสกสมรสระหว่างราชวงศ์จึงเป็นหนทางในสร้างสัมพันธไมตรีกับรัฐเหล่านี้ แต่ต่อมาในปี พ.ศ. 2047 การเสกสมรสกับราชวงศ์ต่างชาติดูเหมือนจะหยุดชะงักลง โดยปรากฏการเสกสมรสเช่นนี้ครั้งสุดท้ายในปี พ.ศ. 1978 ระหว่างสุลต่านมูรัดที่ 2 กับมารา บรานโควิช พระราชธิดาในพระเจ้าดูราด บรานโควิชแห่งเซอร์เบีย ซึ่ง ณ เวลานี้ จักรวรรดิออตโตมันได้สั่งสมฐานอำนาจมากพอที่จะผนวกรวมหรือปราบปรามบรรดารัฐคู่แข่งในอดีตได้สำเร็จ การเสกสมรสกับราชวงศ์ต่างชาติในฐานะเครื่องมือด้านนโยบายการต่างประเทศจึงหมดความสำคัญลง
หลังสงครามโลกครั้งที่หนึ่ง
ในยุคสมัยใหม่ ปรากฏการเสกสมรสระหว่างสมาชิกราชวงศ์ของรัฐอิสลาม เช่น จอร์แดน โมรอคโค ซาอุดิอาระเบีย และรัฐสมาชิกในสหรัฐอาหรับเอมิเรตส์ ดังตัวอย่างได้แก่
การเสกสมรสต่างฐานันดร
ในช่วงเวลาหนึ่ง หลายราชวงศ์ถือปฏิบัติตามขนบการเสกสมรสต่างราชวงศ์อย่างเคร่งครัด เช่น ราชวงศ์เบอร์นาดอตต์ ราชวงศ์ฮับส์บูร์ก ราชวงศ์ซิซิลี ราชวงศ์บูร์บงในสเปน และราชวงศ์โรมานอฟ ถึงกับตรากฎประจำราชวงศ์ขึ้นเพื่อใช้เป็นระเบียบในการเสกสมรสกับต่างราชวงศ์ และให้ความสำคัญอย่างมากว่าเชื้อพระวงศ์จะต้องเสกสมรสกับบุคคลจากฐานันดรเดียวกัน (เช่น เชื้อพระวงศ์ต่างชาติ) ดังนั้นจึงมีการกีดกันแม้กระทั่งขุนนางคนโตที่สุดจากตระกูลศักดินาออกไป
โดยทั่วไปแล้วการแต่งงานต่างฐานันดรคือการที่บุรุษจากตระกูลสูงแต่งงานกับสตรีจากฐานันดรที่ต่ำกว่า (เช่น ธิดาจากตระกูลขุนนางระดับล่างหรือตระกูลสามัญชน) และตามปกติแล้ว บุตรที่เกิดจากการแต่งงานไม่สามารถอ้างสิทธิ์ในการสืบราชสกุล บรรดาศักดิ์ ฐานันดร หรือมรดกที่ยกให้ แต่บุตรเหล่านี้ถือว่าเป็นบุตรที่ถูกต้องตามกฎหมายในประเด็นอื่น ๆ และถูกใช้ห้ามปรามไม่ให้มีการพหุสมรส
กรณีตัวอย่างของการเสกสมรสต่างฐานันดร เช่น
ชิงช้าสวรรค์ (รายการโทรทัศน์)
ชิงช้าสวรรค์ เป็นรายการโทรทัศน์ที่ผลิตโดย เวิร์คพอยท์ เอ็นเทอร์เทนเมนท์ ออกอากาศครั้งแรกในปี พ.ศ. 2547 ทางโมเดิร์นไนน์ทีวี เริ่มแรกเป็นรายการปกิณกะ ก่อนจะเปลี่ยนเป็นการประกวดวงดนตรีลูกทุ่งเต็มรูปแบบ รายการได้ย้ายไปออกอากาศทางช่องเวิร์คพอยท์ ในปี พ.ศ. 2558 ก่อนจะสิ้นสุดยุคแรกในปีต่อมา และได้กลับมาออกอากาศใหม่ในปี พ.ศ. 2565
ประวัติ
ชิงช้าสวรรค์ เป็นรายการโทรทัศน์ที่ผลิตโดย เวิร์คพอยท์ เอ็นเทอร์เทนเมนท์ ออกอากาศครั้งแรกเมื่อวันที่ 6 พฤศจิกายน พ.ศ. 2547 ทางโมเดิร์นไนน์ทีวี โดยช่วงแรกมีพิธีกร คือ โน้ต เชิญยิ้ม, แอน - สิเรียม ภักดีดำรงฤทธิ์ และส้มเช้ง สามช่า ต่อมาในปี พ.ศ. 2553 สิเรียมได้ลาออกจากการเป็นพิธีกร โดยมี จุ๋ย - วรัทยา นิลคูหา ทำหน้าที่แทน และในปี พ.ศ. 2558 ได้ย้ายไปออกอากาศทางช่องเวิร์คพอยท์ โดยออกอากาศจนถึง พ.ศ. 2559 เป็นอันสิ้นสุดยุคแรก
ในปี พ.ศ. 2565 รายการได้กลับมาออกอากาศอีกครั้งในชื่อ ชิงช้าสวรรค์ 2022 โดยมี แพนเค้ก - เขมนิจ จามิกรณ์ เป็นพิธีกรคู่กับโน้ต นอกจากนี้ จักรวาร เสาธงยุติธรรม ยังเข้าร่วมเป็นคณะกรรมการตัดสินวงดนตรีลูกทุ่งระดับมัธยมศึกษา ร่วมกับ สลา คุณวุฒิ และชุติเดช ทองอยู่ ซึ่งเป็นกรรมการมาตั้งแต่รายการยุคแรกอีกด้วย ก่อนที่ในปี พ.ศ. 2566 จะมีการเปลี่ยนกรรมการจากชุติเดชเป็น สุรินทร์ เมทะนี
รูปแบบรายการ
ชิงช้าสวรรค์ มีรูปแบบรายการที่ได้แรงบันดาลใจมาจากงานวัด โดยในระยะแรกเป็นรายการปกิณกะ ประกอบด้วยช่วงสัมภาษณ์ การให้คะแนนร้านอาหาร ละครสั้น และการประกวดวงดนตรีลูกทุ่งระดับมัธยมศึกษา โดยคู่แรกที่ทำการแข่งขันคือ โรงเรียนราชินีบูรณะ พบกับ โรงเรียนสายน้ำผึ้ง ในพระอุปถัมภ์ฯ ต่อมาจึงปรับรูปแบบเป็นการประกวดวงดนตรีลูกทุ่งเป็นหลัก
ชิงช้าสวรรค์คอนเทสต์
การประกวดวงดนตรีลูกทุ่งระดับมัธยมศึกษาในรายการชิงช้าสวรรค์ยุคแรก แบ่งการแข่งขันเป็นฤดู มีทั้งหมด 3 ฤดู ได้แก่ ฤดูหนาว, ฤดูฝน และฤดูร้อน ตัดสินโดยคณะกรรมการผู้เชี่ยวชาญด้านเพลงและวงดนตรีลูกทุ่งจำนวน 3 คนในรอบการแข่งขันประจำฤดู และเพิ่มเป็น 7 คนในรอบแชมป์ออฟเดอะแชมป์ โดยนอกจากสลา คุณวุฒิ และชุติเดช ทองอยู่ ที่เป็นคณะกรรมการมาตั้งแต่ปีแรก ยังมีศิลปินลูกทุ่งและครูเพลงสลับสับเปลี่ยนหมุนเวียนเป็นกรรมการผู้ทรงคุณวุฒิ เช่น แดน บุรีรัมย์, ลพ บุรีรัตน์ , ชลธี ธารทอง , ประยงค์ ชื่นเย็น , ธนิสร์ ศรีกลิ่นดี , วสุ ห้าวหาญ , และหนู มิเตอร์ เป็นต้น
ในช่วงปีแรกผู้ชนะรอบแชมป์ออฟเดอะแชมป์ จะได้รับถ้วยพระราชทานพร้อมทุนการศึกษา 100,000 บาท และตั๋วเครื่องบินไปกลับ กรุงเทพ-ดิสนี่ย์แลนด์ ฮ่องกง 40 ที่นั่ง ปีต่อ ๆ มา ผู้ชนะจะได้รับถ้วยพระราชทานพร้อมทุนการศึกษามูลค่า 1,000,000 บาท
โรงเรียนจ่านกร้อง จังหวัดพิษณุโลก เป็นสถาบันที่ประสบความสำเร็จมากที่สุดในการประกวดยุคแรก โดยครองถ้วยแชมป์ออฟเดอะแชมป์ของรายการมากที่สุด คือ 3 สมัย รองลงมาคือ โรงเรียนเทพมิตรศึกษา จังหวัดสุราษฎร์ธานี ที่ได้แชมป์ออฟเดอะแชมป์ 2 สมัย อันดับสามคือ โรงเรียนบัวใหญ่ จังหวัดนครราชสีมา ที่ได้รองแชมป์ออฟเดอะแชมป์ 3 สมัย นอกจากนี้ พิชิตชัย ศรีเครือ นักร้องนำของวงดนตรีลูกทุ่งโรงเรียนจ่านกร้องในการครองแชมป์สองสมัยแรก ยังเป็นศิลปินที่มีชื่อเสียงอีกด้วย
ชิงช้าสวรรค์ 2022 - 2023
การประกวดวงดนตรีลูกทุ่งระดับมัธยมศึกษาในชิงช้าสวรรค์ 2022 ได้ปรับรูปแบบการประกวดในรอบคัดเลือก เป็นการตระเวนไปตามภูมิภาคต่าง ๆ โดยรับสมัครพร้อมคัดเลือกผู้เข้าแข่งขันใน 5 จังหวัดของแต่ละภาค ได้แก่ เชียงใหม่, ขอนแก่น, ชลบุรี, ปทุมธานี และนครศรีธรรมราช เพื่อคัดเลือกวงดนตรีลูกทุ่งระดับมัธยมศึกษา 20 ทีม เข้าแข่งขันในรอบการออกอากาศของรายการ ทีมที่ชนะการประกวดจะครองถ้วยพระราชทานพร้อมทุนการศึกษา 1 ล้านบาท โดยทีมที่ชนะเลิศได้แก่ โรงเรียนประโคนชัยพิทยาคม รองชนะเลิศอันดับ 1 โรงเรียนยุพราชวิทยาลัย และรองชนะเลิศอันดับ 2 โรงเรียนเชียงกลมวิทยา
ต่อมา ชิงช้าสวรรค์ 2023 ได้กลับมาอีกครั้ง พร้อมกับการเปิดตัว 16 โรงเรียนที่ผ่านเข้ารอบสู่รอบเปิดวง โดยได้มีการถ่ายทำการจับฉลากจับคู่การแข่งขันในรอบเปิดวงของทั้ง 16 ทีม ใน Episode ที่ 1 โดยโรงเรียนที่ผ่านเข้ารอบสู่รอบชิงชนะเลิศได้แก่ โรงเรียนนาหลวง กรุงเทพมหานคร และ โรงเรียนเทศบาล 4 (เพาะชำ) จ.นครราชสีมา ซึ่งผลสรุปออกมาว่า โรงเรียนเทศบาล 4 (เพาะชำ) สามารถคว้าแชมป์ไปครองได้สำเร็จ รับถ้วยพระราชทานพร้อมทุนการศึกษา 1 ล้านบาท
ช่วงของรายการในอดีต
นอกจากการประกวดวงดนตรีลูกทุ่งระดับมัธยมศึกษาแล้ว ครั้งเมื่อรายการยังมีรูปแบบเป็นปกิณกะ ยังประกอบด้วยช่วงต่าง ๆ เพิ่มเติม เช่น
รายการย่อยและสิ่งสืบเนื่อง
เวิร์คพอยท์ได้สร้างรายการโทรทัศน์ที่มีองค์ประกอบมาจากรายการชิงช้าสวรรค์ เช่น ไมค์ทองคำ, ไมค์ทองคำเด็ก, ไมค์ทองคำหมอลำฝังเพชร และไมค์หมดหนี้ เป็นต้น
นอกจากนี้ ในช่วงปี พ.ศ. 2559 ตัวรายการชิงช้าสวรรค์เองก็มีการสร้างรายการย่อย "ชิงช้าสวรรค์ ลูกทุ่งโอทอป" (ต่อมาเปลี่ยนชื่อเป็น "ชิงช้าสวรรค์ โอทอป") ซึ่งเดิมเป็นช่วงหนึ่งของรายการหลัก แต่ต่อมาได้แยกจัดเป็นอีกหนึ่งรายการ โดยเป็นการประกวดร้องเพลงของตัวแทนประจำตำบล พร้อมนำเสนอผลิตภัณฑ์เด่นประจำตำบลนั้น ๆ โดยมีศิลปินลูกทุ่งสลับสับเปลี่ยนเป็นกรรมการในทุกสัปดาห์
ในปี พ.ศ. 2566 ชิงช้าสวรรค์ได้ต่อยอดความสำเร็จโดยเปิดตัววงเกิร์ลกรุปแนวลูกทุ่ง ในชื่อว่า "ชิงช้าสวรรค์ ไอดอล" โดยมีสมาชิกจำนวน 5 คน (ต่อมาลดเหลือ 4 คน) จากวงดนตรีลูกทุ่งที่เข้าประกวดในรายการชิงช้าสวรรค์จำนวน 4 โรงเรียน นอกจากนี้ยังมีสร้างรายการย่อยอีก 1 รายการ คือ "ชิงช้าสวรรค์ ร้องคู่สิบ" โดยนำนักร้องนำจากวงดนตรีลูกทุ่งที่เข้าประกวดในรายการชิงช้าสวรรค์ มาเป็นผู้เข้าแข่งขัน ร้องเพลงร่วมกับศิลปินมืออาชีพจำนวน 10 คน โดยมีกติกาคล้ายกับรายการนักร้องสองไมค์ นั่นคือคะแนนจะมาจากสลา คุณวุฒิ ซึ่งเป็นกรรมการหลัก และศิลปินอีก 9 คนที่ไม่ได้ร่วมร้องเพลงกับผู้เข้าแข่งขันในแต่ละรอบ หากผู้เข้าแข่งขันได้คะแนนตั้งแต่ 7 คะแนนขึ้นไป จะได้รับทุนการศึกษาสะสมรอบละ 5,000 บาท และได้แข่งขันต่อไปในแต่ละรอบ จนกระทั่งครบ 10 คน นั่นคือมีโอกาสได้รับทุนการศึกษาสูงสุดที่ 50,000 บาท และหากผ่านทั้ง 10 รอบ ผู้เข้าแข่งขันจะได้รับประกาศนียบัตรจากสลา พร้อมลายมือชื่อจากสลาและศิลปินทั้ง 10 คน
ข้อวิจารณ์
แม้ชิงช้าสวรรค์ในยุคแรกจะสร้างกระแสวงดนตรีลูกทุ่งระดับมัธยมศึกษา แต่บรรณวัชรจากคมชัดลึกวิจารณ์ว่าการประกวดวงดังกล่าวทำให้แต่ละโรงเรียนทุ่มงบประมาณจำนวนมากกับการสร้างวงดนตรี ทำให้วงดนตรีลูกทุ่งที่เข้ามาประกวดดูเป็นวงในอุดมคติมากเกินไป และผู้บริหารสถานศึกษาบางแห่งก็อาจใช้โอกาสนี้ในการสร้างชื่อเสียงให้ตนเอง มากกว่าส่งเสริมให้เยาวชนมีใจรักเพลงลูกทุ่งอย่างแท้จริง
ในเดือนมีนาคม พ.ศ. 2555 ผู้บริหารโรงเรียนแห่งหนึ่งร้องเรียนกับทางเวิร์คพอยท์ในประเด็นการตัดสินที่ไม่เป็นธรรมต่อสถาบันของตน และในเดือนกันยายนปีเดียวกัน ผู้ใช้สื่อสังคมออนไลน์บางส่วนวิจารณ์ว่า รายการจงใจใช้ความเศร้าของผู้สูญเสียบุคคลอันเป็นที่รัก เพื่อสร้างความนิยมของตัวรายการเอง ขณะเดียวกัน ผู้ใช้สื่อสังคมออนไลน์ ก็ได้มีการวิจารณ์ถึงการทำหน้าที่พิธีกรของโน้ต เชิญยิ้ม ด้วย
อำเภอบะนีฮุชัยช์
บะนีฮุชัยช์ (بني حشيش) เป็นอำเภอในเขตผู้ว่าการซานา ประเทศเยเมน ณ พ.ศ. 2546 อำเภอนี้มีประชากร 73,957 คน และเป็นที่รู้จักจากการทำไร่องุ่น
แซนแอนเดรอัส (แก้ความกำกวม)
San Andreas อาจจะหมายถึง
ปรัชญากีฬา
ปรัชญากีฬา เป็นปรัชญาสาขาหนึ่งที่พยายามวิเคราะห์ประเด็นของกีฬาในเชิงมโนทัศน์ว่าเป็นกิจกรรมของมนุษย์ ประเด็นเหล่านี้ครอบคลุมปรัชญาหลายสาขา  แต่ส่วนใหญ่แบ่งออกเป็นปรัชญาห้าสาขา ได้แก่ อภิปรัชญา  จริยศาสตร์และปรัชญาศีลธรรม  ปรัชญากฎหมาย  ปรัชญาการเมืองและสุนทรียศาสตร์  มุมมองเชิงปรัชญาเกี่ยวกับกีฬาถือกำเนิดขึ้นในยุคกรีกโบราณและต่อมาได้รับการฟื้นฟูในช่วงหลังของยุคศตวรรษที่ 20 ด้วยผลงานของ Paul Weiss และ Howard Slusher
มุมมองเกี่ยวกับกีฬาเชิงปรัชญาได้รวมเอาความสัมพันธ์เชิงอภิปรัชญารวมเข้ากับศิลปะและการเล่น ประเด็นทางจริยศาสตร์ของคุณธรรมและความเป็นธรรมและสังคมการเมืองในวงกว้างมากขึ้น
กีฬาและปรัชญาในยุคกรีกโบราณ
กรีกโบราณถือเป็นต้นกำเนิดของปรัชญาโบราณและ กีฬาโอลิมปิก ปรัชญาเฮลเลนิสติกมีความสำคัญอย่างยิ่งต่อประสิทธิภาพการกีฬา ความกล้าหาญทางกีฬาของผู้นำตามมุมมองของเวลาสะท้อนให้เห็นถึงความสามารถในการเป็นผู้นำ (เกมส์ของ Phaeacians ในมหากาพย์ Odyssey ของ โฮเมอร์  ) กีฬาถูกมองว่าเป็นการสืบสวนเชิงญาณวิทยา   เป็นกระบวนการเชิงวิธีวิทยาที่เราได้เรียนรู้ความจริงเชิงภววิสัยของศักยภาพของนักกีฬรายบุคคลโดยดำเนินการแข่งขันกีฬา  กรีฑาเป็นตัวชี้วัดมูลค่าของปัจเจกบุคคลจึงถูกมองว่าเป็นวิธีแก้ปัญหาความไม่เท่าเทียมกันทางสังคม  กีฬาถูกมองว่าเป็นการศึกษาเชิงศีลธรรมโดยเพลโตได้สนับสนุนการมีส่วนร่วมของผู้หญิงในการเล่นกีฬาเพื่อเสริมสร้างคุณธรรม อริสโตเติลเน้นย้ำว่าการออกกำลังกายเป็นความรับผิดชอบเชิงจริยศาสตร์
ปรัชญากีฬาร่วมสมัย
การฟื้นตัวของความสนใจในปรัชญากีฬาได้รับการตีพิมพ์หนังสือ Sport: A Philosophical Inquiry (1969) ของ Paul Weiss นักปรัชญาชาวเยล ซึ่งถือเป็นหนังสือปรัชญากีฬาขนาดยาวเล่มแรก ในเล่มนั้น Weiss ได้อธิบายถึงความขาดแคลนในการทำงานด้านปรัชญากีฬาซึ่งเป็นภาพสะท้อนของความเป็นผู้นำทางวิชาการ  กีฬาถูกมองว่าเป็นเรื่องหยาบกระด้างหรือเป็นเรื่องธรรมดาตามแนวคิดของ Weiss
อย่างไรก็ตามก่อนหน้านี้การพิจารณาเชิงปรัชญาเกี่ยวกับกีฬาและการออกกำลังกายและกิจกรรมได้รับการอภิปรายเป็นส่วนย่อยของการปฏิรูปการศึกษาในช่วงปลายศตวรรษที่ 19 เนื่องจากความเชื่อมโยงระหว่างพลศึกษากับสุขภาพและความเป็นอยู่ที่ดีได้รับการเห็นคุณค่าในหมู่นักวิชาการ  ในหลายครั้งผลประโยชน์ด้านสุขภาพและการศึกษาของการออกกำลังกายเป็นส่วนหนึ่งของชีวิตสาธารณะ  ผู้เสนอวิชาพลศึกษาที่ไม่ใช่นักปรัชญาจำนวนมากใช้เวลาไปกับตำแหน่งทางปรัชญาโดยไม่ได้ตั้งใจอันเกี่ยวกับวัตถุประสงค์  ทวินิยมของจิตและกาย  และอภิปรัชญาอันเป็นส่วนหนึ่งของรูปแบบของตัวแทนของมนุษย์และความเป็นบุคคล  ในบริบทที่กว้างขึ้น  ปรัชญาการเมืองเข้าสู่ภาพในฐานะนักคิดในยุคนั้นเพื่อตอบสนองต่อประเด็นทางสังคมและการเมืองอันเร่งด่วนประจำวันซึ่งเกี่ยวข้องกับหน้าที่พลเมือง ภาวะแห่งการเป็นพลเมืองที่มีความรับผิดชอบ และคุณลักษณะทางการเมืองด้านอื่นที่เกี่ยวข้องกับกีฬา ในขณะที่ส่วนใหญ่มุ่งเน้นไปที่ผลงานในโลกตะวันตก  แต่นักปรัชญากีฬายอมรับถึงความสำคัญของผลงานในโลกตะวันออก  โดยเฉพาะญี่ปุ่น
บุญเกิด มูลละกัน
นาวาเอก บุญเกิด มูลละกัน หรือที่เรียกในนาม ผู้การบุญเกิด Recon Man เป็นอดีตผู้บังคับการกรมทหารพรานนาวิกโยธิน  กองทัพเรือ    ผู้นำกำลังพลกว่า 1,000 คน ยกพลขึ้นบกที่จังหวัดนราธิวาส นับเป็นครั้งแรกในประวัติศาสตร์ของกรมทหารพรานนาวิกโยธิน ที่เดินทางด้วยเรือหลวง เพื่อประจำการในพื้นที่อย่างเป็นทางการ
ปรัชญากีฬา
ปรัชญากีฬาร่วมสมัย
ปรัชญากีฬามีคำถามสำคัญเกี่ยวกับประเด็นคุณธรรมทางสังคมของกีฬา สุนทรียศาสตร์ของการแสดงกีฬา,  ญาณวิทยาของปัจเจกบุคคลและกลยุทธ์และเทคนิคของทีม  จริยศาสตร์ของกีฬา  ตรรกวิทยาของกฎการเล่นกีฬา  อภิปรัชญาของกีฬาในฐานะที่เป็นส่วนหนึ่งของธรรมชาติหรือสัญชาตญาณของมนุษย์ เป็นต้น. อย่างไรก็ตาม นักเขียนบางคนได้เรียบเรียงปรัชญากีฬาในส่วนของร่างกาย  ศิลปะและเป็นทางแยกซึ่งเป็นกีฬาของคนรุ่นเจเนอเรชั่น X   อย่างเช่น โบลเดอริง (bouldering)  กีฬาโต้คลื่น (surfing) สเก็ตบอร์ด (skateboarding)
บุญเกิด มูลละกัน
ประวัติ
บุญเกิด มูลละกัน เป็นนักเรียนเตรียมทหารรุ่น 30 และนักเรียนนายเรือรุ่น 87
ปรัชญากีฬา
ปรัชญากีฬาร่วมสมัย
ปรัชญาสาขาอื่นที่แยกตัวออกมาจากปรัชญาร่วมสมัย ได้แก่ ปรัชญาการศึกษา ปรัชญากฎหมาย ปรัชญาจิต ปรัชญากฎ ปรัชญาวิทยาศาสตร์ ปรัชญาสังคม และ ปรัชญาการเมือง
บุญเกิด มูลละกัน
ประวัติ
เดือนมกราคม พ.ศ. 2558 เขาได้เผยความคืบหน้าเหตุคนร้ายลอบวางระเบิดในอำเภอบาเจาะ จังหวัดนราธิวาส โดยเจ้าหน้าที่ได้เชิญูผู้ต้องสงสัย 2 รายมาสอบปากคำ และได้ให้การที่เป็นประโยชน์ต่อรูปคดี ส่วนในเดือนพฤษภาคม เขาร่วมแถลงความคืบหน้าในการติดตามคดีสำคัญ 5 คดี
ปรัชญากีฬา
จริยศาสตร์
ประเด็นทางจริยศาสตร์ในปรัชญากีฬาส่วนใหญ่มุ่งเน้นไปที่พฤติกรรมของนักกีฬาที่เกี่ยวข้องกับกฎของเกม นักกีฬาคนอื่น ผู้ชม  ปัจจัยภายนอก อย่างเช่น ปัญหาทางเศรษฐกิจและสังคมในหมู่ผู้สนับสนุนและชุมชน  อีกทั้งมีประเด็นของการใช้ยาบำรุงกำลัง
บุญเกิด มูลละกัน
ประวัติ
และในเดือนสิงหาคม ปีเดียวกัน หลังจากมีการวางระเบิดที่ส่งผลให้ทหารนาวิกโยธินชุดรักษาความปลอดภัยครู เสียชีวิตและได้รับบาดเจ็บ บุญเกิดได้ทำการสนธิกำลังร่วมกับหน่วยปฏิบัติการข่าว หน่วยนาวิกโยธินเฉพาะกิจภาคใต้ รวมประมาณ 50 คน โดยใช้กฎอัยการศึกเข้าตรวจค้นบ้านพักเป้าหมายในจังหวัดนราธิวาส เพื่อค้นหากลุ่มวางระเบิด ซึ่งสามารถยึดอาวุธปืนอัดแก๊สได้ 3 กระบอก พร้อมอุปกรณ์อื่นอีกจำนวนหนึ่ง
ปรัชญากีฬา
จริยศาสตร์
ประเด็นของการใช้ยาบำรุงกำลังในการเล่นกีฬามุ่งเน้นไปที่จริยธรรมของการแทรกแซงทางการแพทย์เกี่ยวกับการแสดงกีฬา:ถูกมองว่ามันเป็นสิ่งที่ยอมรับได้หรือไม่ และจะกำหนดขอบเขตได้อย่างไร  การให้ความสนใจเป็นพิเศษกับคำถามที่ว่าปัจจัยใดบ้างที่ควรนำมาพิจารณาเมื่อห้ามการแทรกแซงทางการแพทย์อย่าชะงัด
บุญเกิด มูลละกัน
ประวัติ
วันที่ 31 กรกฎาคม พ.ศ. 2560 สมเด็จพระเจ้าอยู่หัวมหาวชิราลงกรณ บดินทรเทพยวรางกูร มีพระราชโองการโปรดเกล้าโปรดกระหม่อมแต่งตั้งบุญเกิดเป็นราชองครักษ์เวร
ปฏิบัติการยกพลขึ้นบก
วันที่ 29 กันยายน พ.ศ. 2560 บุญเกิดเป็นผู้นำกำลังพลกว่า 1,000 คน พร้อมอาวุธยุทโธปกรณ์, รถหุ้มเกราะ และรถลำเลียงกำลังพล ซึ่งยกพลขึ้นบกด้วยเรือหลวงอ่างทอง และเรือหลวงมันนอก ที่ตำบลโคกเคียน อำเภอเมืองนราธิวาส จังหวัดนราธิวาส
ในวันที่ 9 ตุลาคม ของปีดังกล่าว ได้เกิดเหตุระเบิดที่อำเภอบาเจาะ จังหวัดนราธิวาส ส่งผลให้มีอาสาสมัครทหารพรานนาวิกโยธินเสียชีวิต 1 ราย ได้รับบาดเจ็บ 1 ราย บุญเกิดจึงรุดเดินทางไปตรวจสอบที่เกิดเหตุ  หลังจากนั้นไม่นาน ได้มีการเผยแพร่ภาพขณะที่บุญเกิดคุกเข่าไหว้ขอโทษบิดาของอาสาสมัครทหารพรานที่เสียชีวิตอย่างกว้างขวาง ภาพดังกล่าวสร้างความสะเทือนใจและซาบซึ้งต่อผู้คนจำนวนมาก โดยต่างยกย่องถึงการกระทำของบุญเกิด ที่แม้จะไม่ใช่ความผิดของเขา แต่ก็แสดงออกถึงความเสียใจต่อครอบครัวของผู้ใต้บังคับบัญชาอย่างอ่อนน้อม
ตั้งแต่วันนั้นเป็นต้นมา เขาได้ร่วมสนธิกำลัง 2 ฝ่าย ใช้กฎอัยการศึกตรวจค้นเป้าหมาย  และในวันที่ 15 ตุลาคมเดียวกันนี้ บุญเกิดได้ส่งกำลังเจ้าหน้าที่ทหารพราน ประสานหน่วยเก็บกู้วัตถุระเบิด หน่วยนาวิกโยธิน เข้าตรวจสอบระเบิดแสวงเครื่องที่ซุกอยู่ในสวนมะพร้าว และสามารถเก็บกู้ได้ทันท่วงที โดยเจ้าหน้าที่ดำเนินเก็บกู้ยิงทำลาย
สำหรับในปี พ.ศ. 2561 บุญเกิดเป็นหนึ่งในผู้ตรวจสอบที่เกิดเหตุคนร้ายจุดชนวนระเบิดดักสังหารเจ้าหน้าที่ทหารพราน ทั้งในเดือนกุมภาพันธ์  และเดือนมีนาคม ส่วนในเดือนเมษายน ของปีเดียวกัน เขาได้ร่วมตรวจสอบเหตุคนร้ายใช้อาวุธปืนสงครามยิงจุดตรวจและฐานปฏิบัติการทหารพรานนาวิกโยธิน 3 จุด ที่อำเภอบาเจาะ จังหวัดนราธิวาส
ทั้งนี้ บุญเกิดมักใช้คำเรียกลูกน้องในค่ายของตนว่า “ลูก” อยู่เสมอ  รวมถึงเคยเสี่ยงชีวิตเพื่อช่วยลูกน้องของตนเอง
กิจกรรมเพื่อสังคม
ช่วงปลายปี พ.ศ. 2560 บุญเกิดได้ร่วมกำลังพล นำอาหารแห้ง, น้ำดื่ม, ยารักษาโรค และสิ่งของพระราชทาน ไปแจกจ่ายให้แก่ประชาชน ที่ประสบภาวะน้ำท่วมในจังหวัดนราธิวาส รวมถึงตรวจเยี่ยมฟาร์มตัวอย่างตามพระราชดำริฯ ที่ได้รับผลกระทบจากน้ำท่วม ในอำเภอสายบุรี จังหวัดปัตตานี
เดือนกรกฎาคม พ.ศ. 2561 บุญเกิดได้เข้าร่วมพิธีปลงผมนาค ในโครงการอุปสมบทเฉลิมพระเกียรติ ถวายเป็นพระราชกุศลแด่สมเด็จพระเจ้าอยู่หัวมหาวชิราลงกรณ บดินทรเทพยวรางกูร และในเดือนสิงหาคม ปีเดียวกัน เขาเป็นผู้มอบใบเกียรติคุณแก่ชาวบ้านในจังหวัดนราธิวาส ที่เป็นตัวอย่างของผู้ทำประโยชน์ต่อส่วนรวม ในโครงการป่าชุมชน  ถัดจากนั้น ในวันที่ 28 สิงหาคม เขาได้เข้าร่วมกิจกรรมนาวิกนาวี สัญจร เพื่อสร้างสายสัมพันธ์และความเข้าใจอันดีระหว่างประชาชนกับหน่วยทหารในพื้นที่
สิ่งสืบทอด
บุญเกิด มูลละกัน เป็นผู้ถ่ายทอดเรื่องราว "เป็นทหารทั้งกายใจ ฝึกได้ใน 32 วัน" ซึ่งเป็นเรื่องเล่าจากประสบการณ์การเรียนรู้และการทำงาน นอกจากนี้ ในเดือนมิถุนายน พ.ศ. 2561 เขาเป็นผู้มอบทุนการศึกษาให้แก่บุตรหลานข้าราชการทหารพรานในสังกัด
อำเภอญิฮานะฮ์
ญิฮานะฮ์ (جحانة) เป็นอำเภอในเขตผู้ว่าการซานา ประเทศเยเมน ณ พ.ศ. 2546 อำเภอนี้มีประชากร 50,747 คน
ตะกร้าเกสร
ตะกร้าเกสร (pollen basket, corbicula) เป็นโพรงที่ปกคลุมด้วยขนเล็ก ๆ อยู่ที่ขาคู่หลังท่อนล่าง ซึ่งผึ้งในวงศ์ย่อย Apinae ใช้เป็นที่เก็บเกสรดอกไม้กลับไปที่รัง ส่วนผึ้งชนิดอื่นจะมีส่วนที่เรียกว่า scopa ซึ่งใช้เก็บเกสรเช่นกัน แต่จะมีลักษณะเป็นกลุ่มขนแทน
คำว่า "ตะกร้าเกสร" เริ่มใช้ครั้งแรกในสารานุกรมบริตานิกา ค.ศ. 1777 โดยเรียกแค่ว่า "ตะกร้า" ในปี ค.ศ. 1802 วิลเลียม เคอร์บีได้เสนอคำว่า corbicula (มาจากคำในภาษาละติน corbis แปลว่า ตะกร้า) ซึ่งได้รับการยอมรับโดยทั่วไป ต่อมาในปี ค.ศ. 1820 คำว่า "ตะกร้าเกสร" ก็เริ่มใช้ในหมู่คนเลี้ยงผึ้งอย่างแพร่หลาย
กุ้งขาว
กุ้งขาว มีลำตัวขาวใส ขามีสีขาว หางสีแดง โดยเฉพาะบริเวณปลายหางจะมีสีแดงเข้ม กรีจะมีแนวตรงปลายงุ้มลงเล็กน้อย เมื่อโตขึ้นฟันกรีด้านบนจะมี 8 ฟัน และด้านล่าง 2 ฟัน ความยาวของกรี จะยาวกว่าลูกตาไม่มาก ที่สังเกตเห็นเด่นชัดที่สุดคือลำไส้ของกุ้งชนิดนี้จะโตเห็นได้ชัด และตัวเมียจะใหญ่กว่าตัวผู้
กุ้งขาวแปซิฟิก (Litopenaeus Vannamei) หรือ Pacific white ของกุ้งสายพันธุ์นี้ ดังนี้ อยู่ในอาณาจักรสัตว์ (Kingdom Aninalia) ศักดิ์อาร์โทรโปดา (Phylun Arthropoda) ชั้นครัสเตเชีย (Class Crustacean) ชั้นรองมาลาคอสตราคา (Subclass Malacostraca) ลำดับบนยูคาริด ยูคาริดา (Superorder Eucarid Ecarida) ลำดับเดคาโปดา (Order Decapoda) ลำดับ รอง นาตานเตีย (Suborder Natantia) ส่วนพีเนียเดีย (Section Penacidea) วงศ์พีเนียดาอี (Family Penaeidae) สกุลพีเนียส ลิโทพีเนียส (Genus Peneus Litopenaeus, 1931) สกุลรองพีเนียส ลิโทพีเนียส (Subgenus Penacus Litopenaeus) ชนิด แวนนาไม (Species Vannamei)
ลักษณะเฉพาะตัวของกุ้งขาว ลิโทพีเนียส แวนนาไม
ลักษณะเฉพาะของกุ้งขาวที่สามารถสังเกตเห็นเด่นชัดคือ บริเวณฟันกรี (หนาม) ด้านบนจะหยักและถี่ ปลายกรีจะตรง โดยที่ฟันกรีด้านล่าง 2 อันและด้านบน 8 อัน ความยาวของกรีจะยาวกว่าลูกตาไม่มาก และที่สังเกตเห็นได้ชัดคือ จะเห็นลำไส้กุ้งชนิดนี้ชัดกว่ากุ้งขาวอื่น ๆ ขณะที่โตเต็มวัยสมบูรณ์เต็มที่ของกุ้งชนิดนี้จะมีความยาวทั้งหมด (Total Length) 230 มิลลิเมตร (9 นิ้ว)
กุ้งขาว ลิโทพีเนียส แวนนาไม มี 8 ปล้องตัว ลำตัวสีขาว หน้าอกใหญ่ การเคลื่อนไหวเร็ว ส่วนหัวมี 1 ปล้อง มีกรีอยู่ในระดับยาวประมาณ 0.8 เท่าของความยาวเปลือก หัวสันกรีสูง ปลายกรีแคบ ส่วนของกรีมีลักษณะเป็นสามเหลี่ยมมีสีแดง อมน้ำตาล กรีด้านบนมี 8 ฟัน กรีด้านล่างมี 2 ฟัน ร่องบนกรีมองเห็นได้ชัด เปลือกหัวสีขาวอมชมพูถึงแดง ขาเดินมีสีขาวเป็นลักษณะที่ขาว่ายน้ำ 5 คู่ มีสีขาวข้างในที่หลายมีสีแดง ส่วนหางมี 1 ปล้อง ปลายหางมีสีแดงเข้ม แพนหางมี 4 ใบ และ 1 กรีหาง ขนาดตัวโตที่สมบูรณ์เต็มที่ของกุ้งสายพันธุ์นี้จะมีขนาดที่เล็กกว่ากุ้งกุลาดำ โดยความยาวจากกรีหัวถึงปลายกรีหาง 230 มิลลิเมตร (9 นิ้ว) ความยาวจากโคนหัวถึงปลายกรีหัว 65 มิลลิเมตร ความยาวจากโคนหัวถึงปลายกรีหาง 165 มิลลิเมตร เส้นรอบวงหัว 94 มิลลิเมตร เส้นรอบวงตัว 98 มิลลิเมตร แพนหางยาว 35 มิลลิเมตร ตาห่างกัน 20 มิลลิเมตร น้ำหนักตัวเฉลี่ย 120 กรัม หากินทุกระดับความลึกของน้ำ ชอบว่ายล่องน้ำเก่ง ลอกคราบเร็วทุก ๆ สัปดาห์ ไม่หมกตัว ชอบน้ำกระด้างที่มีความกระด้างรวม 120 มิลลิกรัม ต่อลิตร มีค่าอัลคาไลน์ในช่วง 80-150 มิลลิกรัมต่อลิตร มีนิสัยที่ไวต่อการเปลี่ยนแปลงสภาวะ ของน้ำในบ่อเพาะเลี้ยง ตื่นตกใจง่าย เป็นกุ้งที่เลี้ยงได้ทิ้งในระบบธรรมชาติและระบบกึ่งหนาแน่นโดยมีระดับน้ำประมาณ 1.0-1.5 เมตร
ความเป็นมาทางเศรษฐกิจ
เนื่องจากกุ้งขาวแปซิฟิกที่เกษตรกรในประเทศไทยนิยมเรียกว่ากุ้งขาวแวนนาไม หรือเรียกกันว่า “กุ้งขาว” เป็นกุ้งที่เลี้ยงง่าย มีการเจริญเติบโตอย่างรวดเร็ว เนื่องจากพ่อแม่พันธุ์ได้รับการพัฒนาสายพันธุ์มาเป็นเวลาช้านาน และทำให้มีการนำเข้าไปเลี้ยงในหลาย ๆ ประเทศ และกุ้งชนิดนี้ได้มีการนำเข้ามาเลี้ยงในทวีปเอเชียครั้งแรกในประเทศไต้หวัน ปี พ.ศ. 2539 และต่อมาได้นำเข้าไปในประเทศจีนในปี พ.ศ. 2541 สำหรับประเทศไทยได้มีการนำกุ้งขาวเข้ามาทดลองเลี้ยงในปี พ.ศ. 2541 แต่การทดลองในครั้งนั้นไม่ประสบความสำเร็จมากนัก จนกระทั่งเดือนมีนาคม พ.ศ. 2545 กรมประมงได้อนุญาตให้นำพ่อแม่พันธุ์ที่ปลอดเชื้อ (Specific Pathogen Free, SPF) จากต่างประเทศเข้ามาทดลองเลี้ยง ระยะเวลาการนำเข้าพ่อแม่พันธุ์ที่ปลอดเชื้อจากจากเดือนมีนาคม พ.ศ. 2545 ถึงเดือนกุมภาพันธ์ พ.ศ. 2546 ซึ่งเป็นช่วงเวลาเดียวกันที่การเลี้ยงกุ้งกุลาดำในประเทศไทยกำลังประสบปัญหาในเรื่องกุ้งโตช้า โดยเฉพาะในขณะที่จับกุ้งจะพบว่ามีกุ้งขนาดเล็กน้ำหนักประมาณ 3 ถึง 5 กรัมเป็นจำนวนมาก ทำให้เกษตรกรส่วนใหญ่ประสบปัญหาภาวะขาดทุน  ในขณะเดียวกันเกษตรกรบางส่วนได้ทดลองเลี้ยงกุ้งขาว ซึ่งส่วนใหญ่ให้ผลค่อนข้างดี และจากกระแสการเลี้ยงกุ้งขาวที่ได้ผลดีกว่ากุ้งกุลาดำ ส่งผลให้เกษตรกรจำนวนมากหันมาเลี้ยงกุ้งขาวกันมากขึ้น แต่เนื่องจากกุ้งขาวเป็นกุ้งชนิดใหม่ที่ไม่เคยเลี้ยงในประเทศไทยมาก่อน รายละเอียดเกี่ยวกับพฤติกรรม การเลี้ยง การให้อาหาร ตลอดจนปัจจัยอื่น ๆ ที่มีผลเกี่ยวกับการเลี้ยงยังไม่มีการศึกษามาก่อน ทำให้เกษตรกรบางส่วนมีปัญหาในเรื่องของกุ้งเป็นโรค  ในเรื่องของลูกพันธุ์ที่มีคุณภาพไม่ดีหลังจากเลี้ยงไปแล้วมีปัญหากุ้งโตช้า  และมีลักษณะผิดปกติบางอย่างเกิดขึ้น เนื่องจากกุ้งขาวเป็นกุ้งที่มีการเลี้ยงอย่างแพร่หลายทั่วโลกมากกว่า 30 ประเทศ ดังนั้นในอนาคตการผลิตกุ้งขาวออกสู่ตลาดโลกจะมีปริมาณมาก โดยเฉพาะในปี พ.ศ. 2546 ประเทศจีนซึ่งเป็นประเทศที่มีการผลิตกุ้งมากที่สุดในโลกถึง 400,000 ตันต่อปี พบว่าจำนวนมากกว่าครึ่งหนึ่งของผลผลิตจะมาจากกุ้งขาว ส่วนในประเทศไทยเมื่อปี พ.ศ. 2545 มีการผลิตกุ้งขาวประมาณ 20,000 ตัน แต่ในปี พ.ศ. 2546 ประเทศไทยสามารถผลิตกุ้งขาวได้จำนวนประมาณ 170,000 ตัน จะเห็นได้ว่ามีปริมาณเพิ่มขึ้นมาก และในขณะนี้ประเทศไทยเป็นประเทศที่ผลิตกุ้งขาวได้มากเป็นอันดับสองรองจากประเทศจีน
ลักษณะพิเศษของกุ้งสายพันธุ์นี้คือ สามารถสร้างความคุ้นเคย หรือฟาร์มลักษณะนิสัยภายใต้ระบบการเพาะเลี้ยงได้เช่น สามารถทำการเพาะเลี้ยงได้ทั้งในน้ำที่มีระดับความเค็มที่ 5-35 ส่วนในพันส่วน (PPT) และระดับความเค็มต่ำ 0-5 ส่วนในพันส่วน แต่ระดับความเค็มที่เจริญเติบโตได้ดีคือ 10-22 ส่วนในพันส่วน อุณหภูมิของน้ำที่เจริญเติบโตได้ดี คือ 26-29 องศาเซลเซียส แต่สามารถทำการเพาะเลี้ยงได้ในช่วงอุณหภูมิ 25-35 องศาเซลเซียส ระดับออกซิเจนละลายน้ำ (D.O.) ควรมีค่า 4-9 มิลลิกรัมต่อลิตร และสำหรับค่าความเป็นกรดและด่าง (pH) ควรอยู่ระหว่าง 7.2-8.6 ซึ่งอาจจะทำการเพาะเลี้ยงได้ทั้งในบริเวณพื้นที่ชายฝั่ง (Coastal area) หรือบริเวณพื้นที่ในแผ่นดินที่ลึกเข้ามาซึ่งเป็นเขตพื้นที่ที่มีความเค็มต่ำ (Inland area) ก็ตาม อัตราการเจริญเติบโตเฉลี่ย 6-23 กรัม ในช่วง 2-5 เดือน อัตรารอดเฉลี่ย ประมาณ 30-65% ในการเพาะเลี้ยงทั่วไป และ 80-90% ในการเพาะเลี้ยงตามศูนย์วิจัยที่มีความเชี่ยวชาญพิเศษจากข้อมูล ของ F.A.O. ปี ค.ศ. 2000 รายงานว่าผลผลิตกุ้งสายพันธุ์นี้ที่จับจากทะเลต่อปี มีค่าประมาณ 250 ตัน และผลผลิตจากการเพาะเลี้ยงของประเทศเอกวาดอร์ มีปริมาณ 72,000 ตัน และของประเทศสหรัฐอเมริกามีปริมาณ 28,000 ตัน โดยทั่วไปผลผลิตในการเพาะเลี้ยงมักจะไม่แน่นอน สำหรับในกลุ่มประเทศละตินอเมริกามีปริมาณในช่วง 500-1,000 กิโลกรัม ต่อ 6.25 ไร่ต่อรุ่น และในประเทศสหรัฐอเมริกามีปริมาณตั้งแต่ 500-3,000 กิโลกรัมต่อ 6.25 ไร่ต่อรุ่น ข้อมูลของบริษัทที่ดำเนินการเกี่ยวกับธุรกิจกุ้งสายพันธุ์นี้ของประเทศอิสราเอลที่ทำการเพาะเลี้ยงกุ้งสายพันธุ์นี้ รายงานว่าสามารถทำการเพาะเลี้ยงกุ้งชนิดนี้ในน้ำกร่อย (brackish water) ที่มีระดับความเค็มที่ 3 ส่วน ในพันส่วน ค่าอัลคาไลน์ 180 มิลลิกรัมต่อลิตร ค่าความกระด้างรวม 130 มิลลิกรัมต่อลิตร รักษาระดับออกซิเจนละลายน้ำ (D.O.) ที่ 6-8 มิลลิกรัมต่อลิตร ระดับค่าความเป็นกรดและด่าง (pH) ที่ 7.5-8.0 มีระบบเติมอากาศที่ดี ระบบบำบัดน้ำเสียที่ดีสามารถเลี้ยงในระบบความหนาแน่นสูงที่ 156.25 ตัวต่อตารางเมตร
ในระยะเวลาการเลี้ยงที่ 90 วัน สามารถมีผลผลิตที่ 70 ตัวต่อกิโลกรัม ณ ค่าอัตราการแลกเนื้อ (FCR) ที่ 1.05 และข้อมูลของบริษัทผู้ผลิตพ่อแม่พันธุ์กุ้งสายพันธุ์นี้ที่เป็นรายใหญ่ของประเทศสหรัฐอเมริกา รายงานว่าสามารถทำการเพาะเลี้ยงกุ้งชนิดนี้ในน้ำที่มีระดับความเค็มที่ 22 ส่วนในพันส่วน ค่าอัลคาไลน์ ในช่วง 170 - 190 มิลลิกรัมต่อลิตร ค่าความกระด้างรวม 110-140 มิลลิกรัมต่อลิตร รักษาออกซิเจนละลายน้ำ (D.O.) ที่ 6-8 มิลลิกรัมต่อลิตร ระดับค่าความเป็นกรดและด่าง (pH) ที่ 7.0-8.4 มีระบบเติมอากาศที่ดี และควบคุมโภชนะและสัดส่วนแร่ธาตุเป็นอย่างดี สามารถเลี้ยงได้ในระบบความหนาแน่นสูงที่ 200 ตัวต่อ ตารางเมตร ในระยะเวลาการเลี้ยงที่ 100 วัน สามารถมีผลผลิตที่ 40 ตัวต่อกิโลกรัม ณ ค่าอัตราการแลกเนื้อ (FCR) ที่ 1.00 นับเป็นเรื่องที่น่าสนใจอย่างยิ่งสำหรับวงการกุ้งทั่วโลก
สำหรับการเพาะเลี้ยงกุ้งลิโทพีเนียส แวนนาไม ที่ระดับความเค็มที่ 10 ส่วนในพันส่วน การคัดเลือกลูกกุ้ง ลักษณะของลูกกุ้งที่เหมาะสม ต้องเป็นลูกกุ้งที่ได้รับการปรับสภาพ เพื่อเลี้ยงในระดับความเค็มที่ 10 ส่วนในพันส่วน จากโรงเพาะฟักที่เป็นบ่อปูน ลูกกุ้งที่มีขนาด (อายุ) พี 15 - พี 16 จะมีลักษณะของพุ่มเหงือก (gill filament) พัฒนาครบสมบูรณ์ มีหนวดสีแดงทั่วทั้งเส้น สีแดงของหนวดต้องไม่แดงเป็นปล้อง ๆ ปลายกรีตรงไม่งอนขึ้นตาโต ลำตัวอ้วน และสั้น หน้าอกใหญ่ การเคลื่อนไหวเร็ว และมีชีวิตรอด ภายหลังที่ผ่านการทดสอบการลองน้ำจากบ่อทดสอบที่เตรียมไว้ มาก 80% ในเวลา 48 ชั่วโมง ลักษณะของลูกกุ้งที่ไม่เหมาะสมในการเพาะเลี้ยง ลูกกุ้งมีลำตัวยาว ผอม ปลายกรีงอนขึ้น ตาเล็ก หนวดมีสีแดงเป็นปล้อง พบว่าเมื่อปล่อยกุ้งลงบ่อดินไปได้ประมาณ 1 เดือน หากนำมาทดสอบกับน้ำที่มีความเค็มต่ำกว่า 5 ส่วนในพันส่วน ลูกกุ้งจะทยอยตาย เนื่องจากความแข็งแรงต่ำ และสารอาหาร แร่ธาตุที่จำเป็นบกพร่อง หากเกษตรกรต้องการเลี้ยงต่อไปจะต้องเพิ่มปริมาณสารอาหาร แร่ธาตุ ที่จำเป็นให้พอเพียงกุ้งจึงจะรอด แต่ก็จะมีอัตรารอดที่ต่ำกว่า 30%
เรนน์ คิริยามะ
เรนน์ คิริยามะ (Renn Kiriyama) หรือ เร็ง คิริยามะ  เกิดเมื่อวันที่ 2 กุมภาพันธ์ ค.ศ. 1985 เป็นนักแสดงละครเวทีและละครโทรทัศน์ชาวญี่ปุ่น เริ่มแสดงละครตั้งแต่ปี ค.ศ. 2006
กีฬาฟุตบอลในโอลิมปิกเยาวชนฤดูร้อน 2014
กีฬาฟุตบอลในโอลิมปิกเยาวชนฤดูร้อน 2014 เป็นการแข่งขันกีฬาฟุตบอลในกีฬาโอลิมปิกเยาวชนฤดูร้อนครั้งที่ 2 จัดขึ้นที่หนานจิง สาธารณรัฐประชาชนจีน กำหนดแข่งขันระหว่างวันที่ สิงหาคม ค.ศ. 2014 ซึ่งการแข่งขันกีฬาฟุตบอลครั้งนี้มีการแข่งขันทั้งหมด 2 รายการ คือ ประเภททีมชาย 1 รายการ และประเภททีมหญิง 1 รายการ รายการผสม รายการ โดยจะมีนักกีฬาเข้าร่วมแข่งขัน  คน จาก  ประเทศ
ประเทศที่เข้าร่วมแข่งขัน
ดังต่อไปนี้:
อำเภอบะนีฎ็อบยาน
บะนีฎ็อบยาน (بني ضبيان) เป็นอำเภอในเขตผู้ว่าการซานา ประเทศเยเมน ณ พ.ศ. 2546 อำเภอนี้มีประชากร 16,262 คน
เอ็ฏโฏด
เอ็ฏโฏด (الطود, aṭ-Ṭūd, อียิปต์โบราณ: Djerty หรือ Ḏrty, กรีกโบราณ: Touphion, ละติน: Tuphium, คอปติก: Thouôt หรือ Tuot) เป็นที่ตั้งของเมืองจากสมัยอียิปต์โบราณ และวิหารแห่งเทพมอนทู ซึ่งเป็นหนึ่งในเทพเจ้าจากศาสนาอียิปต์โบราณ เมืองแห่งนี้ตั้งอยู่ห่างจากเมืองลักซอร์ไปทางทิศตะวันตกเฉียงใต้ประมาณ 20 กิโลเมตร (12 ไมล์) โดยอยู่ใกล้กับเมืองโบราณเฮอร์มอนทิส ในปัจจุบันมีหลายหมู่บ้านรายล้อมรอบพื้นที่แห่งนี้
วอลเลย์บอลชายยูโรเปียนลีก 2007
วอลเลย์บอลชายยูโรเปียนลีก 2007 (2007 Men's European Volleyball League) เป็นครั้งที่ 4 ของการแข่งขันวอลเลย์บอลชายยูโรเปียนลีก ซึ่งเป็นการแข่งขันวอลเลย์บอลของทีมชาติในทวีปยุโรป จัดโดยสมาพันธ์วอลเลย์บอลยุโรป รอบสุดท้ายจัดขึ้นที่เมืองปูร์ตีเมา, ประเทศโปรตุเกส ระหว่างวันที่ 7–8 กรกฎาคม ค.ศ. 2007
ประเทศที่เข้าแข่งขัน
ด้านล่างนี่คือ 12 ทีมที่เข้าร่วมแข่งขันยูโรเปียนลีก 2005
กีฬาฟุตบอลในโอลิมปิกฤดูร้อน 2020 – ทีมหญิง – กลุ่มจี
กลุ่มจี ของ กีฬาฟุตบอลหญิง ใน โอลิมปิกฤดูร้อน 2020 จะลงเล่นตั้งแต่วันที่ 21 ถึง 27 กรกฎาคม พ.ศ. 2564, และประกอบไปด้วย ออสเตรเลีย, นิวซีแลนด์, สวีเดน และ สหรัฐ. สองทีมที่ดีที่สุดจะได้ผ่านเข้าสู่ รอบแพ้คัดออก, ในขณะทีมอันดับที่สามจะได้ผ่านถ้าพวกเขาอยู่ในกลุ่ม สองทีมอันดับสามที่ดีที่สุด อยู่ในสามกลุ่มทั้งหมด.
ทีม
หมายเหตุ
ตารางคะแนน
ใน รอบก่อนรองชนะเลิศ,
สวีเดน พบ สหรัฐ
<section begin=G1 /><section end=G1 />
ออสเตรเลีย พบ นิวซีแลนด์
<section begin=G2 /><section end=G2 />
นิวซีแลนด์ พบ สหรัฐ
<section begin=G4 /><section end=G4 />
นิวซีแลนด์ พบ สวีเดน
<section begin=G5 /><section end=G5 />
สหรัฐ พบ ออสเตรเลีย
<section begin=G6 /><section end=G6 />
ศาสนาอิสลามในประเทศอังกฤษ
ศาสนาอิสลามในประเทศอังกฤษ เป้นศาสนาที่มีผู้นับถือมากเป็นอันดับ 2 เป็นรองเพียงศาสนาคริสต์ มุสลิมส่วนใหญ่เป็นผู้อพยพจากเอเชียใต้ (โดยเฉพาะบังกลาเทศ ปากีสถาน และอินเดีย) หรือเป็นลูกหลานของผู้อพยพจากภูมิภาคนั้น ส่วนอีกกลุ่มมาจากภูมิภาคที่มีมุสลิมเป็นประชากรส่วนใหญ่ เช่น ตะวันออกกลาง, อัฟกานิสถาน, มาเลเซีย และโซมาเลีย กับประเทศอื่น ๆ ในทวีปแอฟริกา เช่น ไนจีเรีย, ยูกันดา และเซียร์ราลีโอน นอกจากนี้ยังมีมุสลิมผิวขาวจำนวนหนึ่งในประเทศ ซึ่งส่วนใหญ่มีภูมิหลังจากกลุ่มชาติพันธุ์สลาฟและบอลข่าน (บอสเนีย, มาซิโดเนีย, มอนเตเนโกร, บัลแกเรีย, ฯลฯ) และชาวอังกฤษที่เข้ารีตเป็นอิสลามบางส่วน
รายงานสำมะโน ค.ศ. 2011 มุสลิม 2.7 ล้านคนอาศัยอยู่ในประเทศอังกฤษและเวลส์ ซึ่งเพิ่มขึ้นจากจำนวนเกือบ 1 ล้านคนในการสำรวจสำมะโนครั้งก่อนหน้า และมีเด็ก 9.1% ที่อายุต่ำกว่า 5 ขวบ
บัญชีดำ
บัญชีดำ หรือ บัญชีลับ (Blacklist) คือ รายชื่อบุคคลหรือกลุ่มบุคคลที่ ได้รับการปฏิเสธจากกลุ่มสังคม ตัวอย่างเช่น รายชื่อลูกจ้างที่นายจ้างทั้งหลายร่วมมือกันไม่รับเข้าทำงาน ลูกจ้างที่มีชื่ออยู่ในบัญชีลับของนายจ้าง โดยทั่วไปเป็นสมาชิกของสหภาพแรงงาน เป็นผู้นำแรงงานหรือหัวหน้าคนงานไม่เป็นทางการ หรือ ผู้ต้องสงสัยว่าจะเป็นบุคคลดังกล่าว ซึ่งมีพฤติการณ์ในทางก่อกวน ปลุกปั่น และยุยง ส่งเสริมคนงาน หรือเป็นผู้มีส่วนสำคัญในการทำให้เกิดการเรียกร้องและนัดหยุดงาน รายชื่อลูกจ้างเหล่านี้จะถูกหมุนเวียนเป็นการลับ ให้ทราบทั่วกันในหมู่ของนายจ้าง เพื่อไม่ให้นายจ้างคนใดรับเข้าทำงานด้วย
พระภรตมุนี
พระภรตมุนี (อักษรเทวนาครี: भरत मुनि) เป็นมหาฤๅษี (มหรรษี) ที่กล่าวถึงว่าเป็นผู้แต่งตำรานาฏยศาสตร์ ผลงานนี้ครอบคลุมถึงละครและการแสดงแบบอินเดียโบราณ โดยเฉพาะละครอินเดียคลาสสิก ภรตมุนีถือเป็นบิดาแห่งรูปศิลปะอินเดีย มีบันทึกว่าตำรานี้เขียนขึ้นในช่วง 200 ปีก่อนคริสต์ศักราชถึง ค.ศ. 200 แต่การประมาณไกลสุดอยู่ที่ 500 ปีก่อนคริสต์ศักราชถึง ค.ศ. 500
ผู้แต่งตำราฟ้อนรำมีชีวิตในช่วงศตวรรษที่ 4 - ศตวรรษที่ 2 ก่อนคริสตกาล เป็นครูนาฏศิลปะผู้รวบรวมท่ารำ (กรณะ) ของพระศิวะ ทั้ง 108 ท่า พระภรตมุนีผู้รจนาคัมภีร์นาฏยศาสตร์ เป็นประโยชน์แก่การศึกษาการฟ้อนรำในอินเดียและประเทศต่าง ๆ ในภาคพื้นเอเชียอาคเนย์
มาริลิน เคท การ์ดเนอร์
มาริลิน เคท การ์ดเนอร์ (เกิด 14 มกราคม พ.ศ. 2546) ชื่อเล่น เคท เป็นนักแสดงหญิงลูกครึ่งไทย-อังกฤษ สังกัดสถานีวิทยุโทรทัศน์ไทยทีวีสีช่อง 3 เข้าสู่วงการบันเทิงจากการเป็นนักแสดงฝึกหัดของช่อง 3 และได้ทำหน้าที่เป็นผู้ประกาศคั่นรายการ เมื่อปี พ.ศ. 2560 ได้แสดงละครเรื่องแรกเรื่อง สายธารหัวใจ รับบท “คุณหญิงปฐวี“ (ช่วงวัยรุ่น), เดือนประดับดาว รับบท “แพงอาภรณ์“ (ช่วงวัยรุ่น) จากนั้นจึงเริ่มมาเป็นที่รู้จักจากบท “แม่หญิงบัว/ฟ้ารดา“ (วัยเด็ก) ในละครเรื่อง ลิขิตรักข้ามดวงดาว เมื่อปี พ.ศ. 2562
ประวัติ
มาริลิน เคท การ์ดเนอร์ มีชื่อเล่นว่า เคท เกิดเมื่อวันอังคาร ที่ 14 มกราคม พ.ศ. 2546 มีคุณพ่อเป็นชาวอังกฤษ และคุณแม่เป็นชาวไทย จบการศึกษาระดับมัธยมศึกษาจาก โรงเรียนสารสาสน์เอกตรา สายวิทย์-คณิต ปัจจุบันศึกษาอยู่ สาขาวิชาศิลปการละคร คณะอักษรศาสตร์ จุฬาลงกรณ์มหาวิทยาลัย โดยที่มาของชื่อนั้นคำว่า มาริลิน เป็นชื่อของคุณอา ส่วน เคท ที่เป็นชื่อกลางและชื่อเล่นเป็นชื่อของคุณย่า เธอเลือกเรียนสายวิทย์-คณิตเพราะมีความฝันอยากเป็นหมอ ในสมัยเรียนมัธยมเธอเป็นเด็กกิจกรรมได้เป็นทั้ง ดรัมเมเยอร์กีฬาสี เชียร์ลีดเดอร์ และได้แสดงละครเวทีของโรงเรียน
การทำงานในวงการบันเทิง
มาริลินเริ่มต้นเข้าสู่วงการบันเทิงจากการเป็นนักแสดงฝึกหัดของ ช่อง 3 และได้ทำหน้าที่เป็นผู้ประกาศคั่นรายการ เมื่อปี พ.ศ. 2560 ได้แสดงละครเรื่อง สายธารหัวใจ รับบท คุณหญิงปฐวี ช่วงวัยรุ่น และเดือนประดับดาว รับบทเป็น แพงอาภรณ์ ในช่วงวัยรุ่น จากนั้นจึงเริ่มมาเป็นที่รู้จักจากบท แม่หญิงบัว/ฟ้ารดา (วัยเด็ก) ในละครเรื่อง ลิขิตรักข้ามดวงดาว เมื่อปี พ.ศ. 2562 ต่อมาในปี พ.ศ. 2564 มาริลิน ได้แสดงละครถึง 3 เรื่องที่ออกอากาศไล่เลี่ยกันคือ เมียจำเป็น รับบท น้อย ดาวคนละดวง รับบท ใบไม้ และเรื่อง ดวงใจในมนตรา รับบท ลตา ในปี พ.ศ. 2565 มาริลิน ได้แสดงละครเรื่อง คือเธอ รับบท กลอยใจ ในปี พ.ศ. 2566 เธอมีละครที่เตรียมออกอากาศ 2 เรื่องคือเรื่อง แผนรักหักคานลุง ของค่ายทีวีซีน โดยแสดงร่วมกับ ฐากูร การทิพย์ ชญานิศ จ่ายเจริญ ปวิช เวียงนนท์ และเรื่อง พรชีวัน ในซีรีส์ดวงใจเทวพรหม โดยรับบทเป็น ชีวัน
หน่วยอนุพัทธ์เอสไอ
หน่วยอนุพัทธ์เอสไอ (SI derived Units) คือหน่วยที่เกิดจากการรวมกันของหน่วยฐานเอสไอโดยการคูณหรือหาร เพื่อใช้ในเรื่องการวัดและการแสดงปริมาณต่างๆ ซึ่งหน่วยอนุพันธ์สามารถมีได้มากมายไม่จำกัด เนื่องจากปริมาณต่างๆในโลกนี้ที่คนเราอยากรู้ก็ไม่สามารถจำกัดได้ เพียงแต่เลือกหน่วยพื้นฐานมาประกอบเข้าด้วยกันให้ถูกต้อง
หน่วยประกอบของหน่วยเอสไอ
ก่อนหน้าปีพ.ศ. 2538 ระบบหน่วยวัดระหว่างประเทศเคยจัดหน่วยเรเดียนและสเตอเรเดียน ไว้เป็นหน่วยประกอบของหน่วยเอสไอ (Supplementary units) แต่ได้ถูกยกเลิกไปภายหลังและถูกรวมเข้ากับหน่วยอนุพัทธ์เป็นหน่วยที่ไม่มีไดเมนชัน ซึ่งเมื่อลดรูปอย่างต่ำดูแล้วพบว่าไม่มีหน่วยฐานมาเกี่ยวข้อง
หน่วยอนุพันธ์ที่มีชื่อเฉพาะ
หน่วยฐานสามารถรวมกันเป็นหน่วยอนุพัทธ์ได้เพื่อใช้วัดและการแสดงปริมาณอื่นๆ นอกเหนือจากปริมาณฐาน นอกจากหน่วยเรเดียนและสตีเรเดียนแล้ว ยังมีหน่วยอื่นๆ ที่มีชื่อหน่วยเฉพาะซึ่งส่วนมากเกิดจากนักวิทยาศาสตร์ที่ค้นพบ
สำหรับหน่วยอื่นๆ เช่นลิตร ไม่ใช่หน่วยเอสไอโดยตรง แต่เป็นหน่วยที่ยอมรับให้ใช้กับระบบเอสไอ
อ้างอิง
SI-enhet
ถ้าคุณแน่? อย่าแพ้ เด็ก (ประถม)!
'''ถ้าคุณแน่? อย่าแพ้ เด็ก (ประถม)! (หรือชื่อเดิม : ถ้าคุณแน่? อย่าแพ้ ป.4!''') เป็นรายการโทรทัศน์ประเภทเกมโชว์ ออกอากาศทุกวันจันทร์-วันศุกร์ เวลา 19.15 น. - 19.45 น. (ตั้งแต่วันที่ 1 มกราคม พ.ศ. 2552 เลื่อนเวลาออกอากาศเป็น 18.45 น. - 19.15 น. และตั้งแต่วันที่ 5 พฤศจิกายน พ.ศ. 2552 รายการเปลี่ยนเวลาออกอากาศเป็น วันพฤหัสบดี-วันศุกร์ เวลา 18.00 น. - 18.30 น. เนื่องจาก มีรายการใหม่มาคือรายการ 50:50 ออกอากาศทุก วันจันทร์-วันพุธ เวลา 18.00 น. - 18.30 น. ผลิตโดยบริษัทเดียวกัน) ทางสถานีโทรทัศน์ไทยทีวีสีช่อง 3 ดำเนินรายการโดย ครูเป๊ะ-กนิษฐ์ สารสิน รายการนี้ บริษัท บีอีซี เทโร เอ็นเตอร์เทนเมนท์ จำกัด (มหาชน) ผลิตเป็นภาษาไทย และออกอากาศในประเทศไทย ครั้งแรก เมื่อวันที่ 1 ตุลาคม พ.ศ. 2550 ตามรูปแบบของรายการเกมโชว์ชื่อ “Are You Smarter Than a 5th Grader?” (คุณฉลาดกว่าเด็กเกรด 5 จริงหรือ?) ที่ออกอากาศครั้งแรกเมื่อวันที่ 27 กุมภาพันธ์ พ.ศ. 2550 โดยได้รับลิขสิทธิ์จากสถานีโทรทัศน์ฟ็อกซ์ สหรัฐอเมริกาและ Mark burnett production (ปัจจุบันเป็น United Artists Media Group) โดยได้รับลิขสิทธิ์ในการผลิตรายการนี้ ในอีกหลายภาษา และหลายประเทศทั่วโลก และวันที่ 13 ตุลาคม พ.ศ. 2551 ได้เปลี่ยนชื่อรายการเป็น '''ถ้าคุณแน่? อย่าแพ้ เด็ก (ประถม) !''' ก่อนที่จะสิ้นสุดการออกอากาศในวันที่ 29 เมษายน พ.ศ. 2553 รวมทั้งหมด 563 ตอน โดยดาราที่มาร่วมเล่นเกมส์คนแรกคือ กรรชัย กำเนิดพลอย และปิดท้ายด้วย หนูอิมอิม ก้าวมหัศาจรรย์ อย่างไรก็ตามได้นำเทปที่ฉายแล้วมาออกอากาศซ้ำทางช่อง 3 แฟมิลี่(ดิจิตอลทีวีช่อง 13) ในวันจันทร์ - ศุกร์ 19.00 - 19.30 น. (ปัจจุบันได้ยุติออกอากาศรายการนี้แล้ว)
รูปแบบของเกม
ผู้เข้าแข่งขันทุกคน จะเริ่มต้นการแข่งขันในรอบแรก และรอบสุดท้ายตามลำดับ สำหรับกติกาปี 2550 - 2551 ของสหรัฐอเมริกา จะเป็นแบบเงินรางวัลตามขั้นบันไดและรอบแจ๊กพอต 1,000,000 ดอลลาร์และสามารถหยุดเมื่อไหร่ก็ได้เท่าที่อยากหยุดในข้อใดข้อหนึ่ง กติกาในปี 2552 - 2553 เปลี่ยนเป็นเลือกข้อ (ในคำถามเกรด 1 จะมีเงินรางวัลสะสมน้อยสุด คำถามที่มีเงินรางวัลสูงสุดเป็นเกรด 5 (ในปี พ.ศ. 2553 เปลี่ยนเงินสูงสุดเป็นเกรด 4) เปลี่ยนรอบแจ๊กพอตของเวอร์ชันอเมริกาเป็นเงินคูณสิบของเงินที่สะสม และเปลี่ยนกฎเป็นเล่นให้ครบ 8 - 10 ข้อโดยไม่มีการใช้สิทธิ์ "ขอหยุด" เลยแม้แต่ข้อเดียว ต้องเสี่ยงตอบทันทีในเมื่อไม่มีตัวช่วยให้ใช้อีกแล้ว (ยกเว้นคำถามรอบสุดท้ายที่ผู้แข่งขันสามารถเลือกได้ว่าจะตอบคำถามหรือขอหยุดหลังจากที่ครูประกาศวิชาในรอบสุดท้าย) หากสอบตกในข้อ 1 - 9 เงินที่สะสมจะหายไปและสะสมเงินรางวัลใหม่ทดแทนตามเงินที่เหลือให้สะสม (ในปี พ.ศ. 2553 เปลี่ยนเป็นหากสอบตกในข้อ 1 - 7 จะต้องสะสมเงินใหม่ทดแทนเงินที่ถูกลบทิ้งไป)
การแข่งขันรอบแรก
การแข่งขันเริ่มต้นด้วยพิธีกร ในบทบาทคุณครู ให้สิทธิผู้เข้าแข่งขันในการเลือกเพื่อนร่วมชั้นเรียน ซึ่งทางรายการได้คัดเลือกจากนักเรียนในระดับชั้นประถมศึกษาปีที่ 4 จากทั่วประเทศ ที่สมัครเข้าร่วมรายการ มีจำนวน 5 คน ต่อ 1 รอบการแข่งขัน ขึ้นมาทีละคน เพื่อช่วยเหลือผู้เข้าแข่งขันครั้งละ 2 ข้อ หรือจนกว่าผู้เข้าแข่งขันไม่มีความช่วยเหลือให้ใช้อีกแล้ว
เมื่อเลือกเพื่อนร่วมชั้นแล้ว ผู้เข้าแข่งขันจะมีอิสระในการเลือกคำถาม จากชุดคำถามจำนวน 10 ข้อ ที่จำแนกตามหมวดวิชาต่างๆ โดยอ้างอิงคำตอบจากหนังสือเรียน ซึ่งมีระดับความยากที่เป็นไปตามระดับชั้น ตั้งแต่ ป.1 ถึง ป.4 (ป.1 ถึง ป.3 ระดับชั้นละ 2 ข้อ และ ป.4 จำนวน 4 ข้อ) ตามที่ทางรายการจัดมาให้ โดยรูปแบบของคำถาม มีทั้งปรนัย อัตนัย และถามว่า เนื้อหาตามโจทย์ที่ให้มา ถูกหรือผิด ซึ่งในคำถามแต่ละข้อ จะมีมูลค่าของเงินรางวัลสูงขึ้นตามลำดับ ตามตารางด้านล่าง
โดยหลังจากตอบคำถามถูกต้องครบ 5 ข้อ (ผ่านข้อการันตีไป) และหากตอบคำถามผิด ตั้งแต่ข้อที่ 6 เป็นต้นไป จะได้รับเงินรางวัลการันตี จำนวน 10,000 บาท และหากตอบคำถามถูกต้องครบ 10 ข้อ จะได้รับเงินรางวัล 50,000 บาท พร้อมได้สิทธิตอบคำถามในรอบสุดท้าย มูลค่า 500,000 บาท โดยผู้ที่ทำแจ๊คพอตแตกเป็นคนแรกของรายการนั่นก็คือ เกตุเสพย์สวัสดิ์ ปาลกะวงศ์ ณ อยุธยา
'''ใน ถ้าคุณแน่? อย่าแพ้ เด็ก (ประถม) !''' รูปแบบการเล่นเปลี่ยนแปลงดังนี้ ผู้เข้าแข่งขันจะมีอิสระในการเลือกคำถาม จากชุดคำถามจำนวน 12 ข้อ ที่จำแนกตามหมวดวิชาต่างๆ โดยอ้างอิงคำตอบจากหนังสือเรียน ซึ่งมีระดับความยากที่เป็นไปตามระดับชั้น ตั้งแต่ ป.1 ถึง ป.6 (ป.1 ถึง ป.6 ระดับชั้นละ 2 ข้อ แต่ในบางคำถามก็ไม่ได้ระบุระดับชั้น เช่น ความรู้ทั่วไป สารานุกรมไทยฯ) ตามที่ทางรายการจัดมาให้ โดยรูปแบบของคำถาม มีทั้งปรนัย อัตนัย แบบคำนวณ และถามว่า เนื้อหาตามโจทย์ที่ให้มา ถูกหรือผิด ซึ่งในคำถามแต่ละข้อ จะมีมูลค่าของเงินรางวัลสูงขึ้นตามลำดับ ตามตารางด้านล่าง จากนั้น ผู้เข้าแข่งขัน จะทำการสุ่ม เพื่อนร่วมชั้นเรียน ซึ่งทางรายการได้คัดเลือกจากนักเรียนในระดับชั้นประถมศึกษาปีที่ 1 ถึง 6 จากทั่วประเทศ ที่สมัครเข้าร่วมรายการ มีจำนวน 6 คน ต่อ 1 รอบการแข่งขัน ซึ่งมีตั้งแต่ นักเรียนในระดับชั้น ประถมศึกษาปีที่ 1 ถึง 6 ชั้นละ 1 คน เพื่อช่วยเหลือผู้เข้าแข่งขัน แต่หลังจากครูอ่านคำถามจบ จะทำการกดปุ่มสุ่มเลือกเพื่อนร่วมชั้นเรียนใหม่ทุกครั้ง ซึ่งอาจจะได้ เพื่อนร่วมชั้นเรียน คนเก่า หรือ ใหม่ ก็ได้
อย่างไรก็ตามขณะเล่นเมื่อไม่มีความช่วยเหลือให้ใช้อีกแล้ว ถ้าไม่แน่ใจในคำตอบ (ประกอบกับไม่มีความช่วยเหลือใดๆ ให้ใช้อีกแล้ว) ผู้เล่นสามารถหยุดเมื่อไหร่ก็ได้เท่าที่อยากจะหยุด (Drop Out) และสามารถรับเงินสะสมที่สะสมกลับบ้านไปเลย ถ้าเล่นต่อแล้วตอบถูก ก็ยังคงเล่นต่อและสะสมเงินรางวัลไปเรื่อยๆ แต่ถ้าหากเล่นต่อแล้วตอบผิด Game Over ทันทีแล้วจะถือว่า "สอบตก" โดยการตอบผิดเมื่อผู้แข่งขันเล่นด้วยตัวเองจะได้เงินรางวัลการันตีในข้อที่ 6 นั่นก็คือ 15,000 บาท (เว้นแต่ตอบผิดเมื่อยังตอบถูกไม่ถึง 6 ข้อ จึงจะถือว่ากลับบ้านมือเปล่า (เงินที่สะสมต่ำกว่า 15,000 บาท ก็จะหายไปกับตาทันที))
'''ใน ถ้าคุณแน่? อย่าแพ้ เด็ก (ประถม) ! (ซีซั่น 2) กติกาจะคล้ายคลึงกับถ้าคุณแน่? อย่าแพ้ ป.4! โดยมูลค่าของคำถาม 10 ข้อแรก จะเหมือนกัน (ดูได้จากตารางเงินรางวัลของถ้าคุณแน่? อย่าแพ้ ป.4! เฉพาะ 10 ข้อแรก) และชุดคำถามเป็นแบบเดียวกัน (คือ ป.1 ถึง ป.3 ระดับชั้นละ 2 ข้อ และ ป.4 จำนวน 4 ข้อ) แต่จะยกเว้นในคำถามแจ๊คพอตที่มีมูลค่า 1,000,000 บาท และจะต้องเล่นให้ได้อย่างน้อย 6 ข้อ ถึงจะได้เงินรางวัลการันตีขั้นต่ำในกรณีที่ตอบผิด (นั่นคือ 15,000 บาท) และเด็กนักเรียนจะมี 5 คน แต่ระดับชั้นของแต่ละคนจะแตกต่างกัน โดยจะมี ป.1-3 ชั้นละ 1 คน และ ป.4 มี 2 คน และรูปแบบการเล่นจะต่างกัน คือถ้าเลือกนักเรียนในระดับชั้นใด จะต้องเล่นกับคำถามในระดับชั้นนั้น (เช่น เลือกนักเรียน ป.2 จะต้องเล่นกับคำถามของ ป.2) และเมื่อจะเข้าสู่ข้อต่อไป ผู้เข้าแข่งขันสามารถเปลี่ยนเพื่อนได้ หรือจะใช้เพื่อนคนเดิมก็ได้ แต่นักเรียน 1 คน สามารถช่วยเหลือได้ 2 ข้อเท่านั้น และความช่วยเหลือในซีซั่นนี้จะมี 4 ความช่วยเหลือ ซึ่งมาจากซีซั่นที่แล้ว แต่ตัดความช่วยเหลือ "ดูโพล"''' ออกไป
'''ใน ถ้าคุณแน่? อย่าแพ้ เด็ก (ประถม) ! (ซีซั่นใหม่)''' ได้ปรับรูปแบบการเล่นให้เป็นการช่วยเหลือเด็กนักเรียนที่เรียนดีแต่ขาดแคลนทุนทรัพย์ โดยผู้เข้าแข่งขันแต่ละคนก็จะต้องคัดเลือกเด็กนักเรียนที่มีคุณสมบัติดังกล่าวมา 1 คน ส่วนกติกาการแข่งขันนั้นจะเหมือนกันซีซั่นที่ 2 ทุกประการ และเมื่อการแข่งขันจบลง ผู้เข้าแข่งขันจะต้องตกลงกันว่าจะแบ่งเงินรางวัลที่ได้มาให้กับเด็กนักเรียนคนนั้นเท่าไร
การแข่งขันรอบสุดท้าย
พิธีกรจะแจ้งหมวดวิชา และระดับชั้นของคำถามรอบสุดท้าย ให้ผู้เข้าแข่งขันเลือกที่จะ ตอบคำถาม หรือ ขอหยุด หากเลือกจะตอบคำถาม จะไม่สามารถใช้สิทธิ์ขอหยุดในระหว่างตอบคำถามได้ ทั้งนี้ ผู้เข้าแข่งขันต้องตอบคำถามรอบสุดท้ายด้วยตนเอง โดยไม่มีความช่วยเหลือจากเพื่อนร่วมชั้นเรียนทั้ง 5 คนอีก ซึ่งหากตอบผิด (Flunk Out) จะได้รับเงินรางวัลการันตี 10,000 บาท และหากตอบถูกต้อง จะได้รับเงินรางวัลการันตีสูงสุด 500,000 บาท แต่หากขอหยุด (Drop Out) จะได้รับเงินรางวัล 50,000 บาท ภายหลังได้กำหนดกติกาเพิ่มเติมคือ ในคำถามรอบสุดท้าย จะเป็นคำถามแบบอัตนัย ซึ่งถ้าตอบถูกจะได้เงินรางวัลสูงสุด 500,000 บาท แต่ถ้าผู้เข้าแข่งขันไม่มั่นใจ สามารถขอดูตัวเลือกได้ แต่แจ๊คพอตการันตีจะลดลงเหลือ 100,000 บาท ถ้าตอบถูก และกติกานี้ยังได้ใช้ใน'''ถ้าคุณแน่? อย่าแพ้ เด็ก (ประถม) !''' เพียงแต่ว่าถ้าตอบถูกโดยไม่ขอดูตัวเลือกจะได้เงินรางวัลการันตีสูงสุด 1,000,000 บาท และถ้าตอบผิดจะได้เงินรางวัลการันตี 15,000 บาท
ในขณะเล่นผู้แข่งขันสามารถหยุดการตอบคำถามเมื่อไหร่ก็ได้ถ้าข้อใดไม่แน่ใจ (Drop Out) ผู้แข่งขันก็จะได้รับรับเงินรางวัลที่สะสมจากข้อที่แล้วกลับบ้านไปเลย แต่หากตอบผิดไปแล้ว 1 ครั้ง ความช่วยเหลือ เพื่อนช่วย ก็จะทำงาน หากผู้ช่วยตอบถูก ถือว่ายังเล่นต่อไปและสะสมเงินตามขั้นบันได ในขณะเล่นถ้าผู้แข่งขันเล่นต่อ (ไม่ว่าจะมีผู้ช่วยหรือไม่) แล้วไปตอบผิดกรณีใดกรณีหนึ่งต่อไปนี้ คือ 1. ผู้แข่งขันตอบคำถามผิดรวมครบ 2 ครั้ง (โดยที่ความช่วยเหลือ เพื่อนช่วย ถูกใช้ไปก่อนแล้วตอนที่ตอบผิดไป 1 ครั้งแล้วช่วยสำเร็จ) 2. ใช้ความช่วยเหลือใดๆ แล้วไปตอบผิดไม่ว่าจะเชื่อผู้ช่วย หรือ คำตอบของผู้ช่วยไม่ตรงกับคำตอบที่ถูกต้องที่คุณครูกล่าวไป (ในความช่วยเหลือ "เชื่อเพื่อน" หรือ "เพื่อนช่วย") การกระทำนี้จะถือว่า Game Over ทันทีและจะถือว่า "สอบตก" (Flunk Out)
ในกรณีที่ผู้เข้าแข่งขันเลือกที่จะ ขอหยุด หรือ สอบตก (ตอบผิดครบ 2 ครั้ง ไม่ว่าจะตอบผิดเองหรือเพื่อนตอบผิดต่อในความช่วยเหลือ เพื่อนช่วย หรือใช้ความช่วยเหลือแล้วตอบคำถามผิด) ผู้เข้าแข่งขันต้องประกาศต่อหน้ากล้องว่า "พี่มันแย่ พี่แพ้ ป.4" แต่หากขอหยุด หรือสอบตกในคำถามแจ็คพอต คำประกาศหน้ากล้องของผู้เข้าแข่งขัน จะเปลี่ยนไปเป็น "พี่มันแน่ ถึงพี่จะแพ้ ป.4"
พระเจ้าศรีอินทรวรรมัน
พระเจ้าศรีอินทรวรมันเทวะแห่งศรีวิชัย (Sri Indravarmandeva of Srivijaya) เป็นพระมหากษัตริย์พระองค์ที่ 2 แห่งอาณาจักรศรีวิชัย ครองราชย์ในช่วงศตวรรษที่ 8
ถ้าคุณแน่? อย่าแพ้ เด็ก (ประถม)!
การแข่งขันรอบสุดท้าย
ใน '''ถ้าคุณแน่? อย่าแพ้ เด็ก (ประถม) !' กรณีที่ผู้เข้าแข่งขันเลือกที่จะ ขอหยุด หรือ สอบตก (ตอบผิดครบ 2 ครั้ง ไม่ว่าจะตอบผิดเอง ใช้ความช่วยเหลือแล้วตอบคำถามผิด หรือสอบซ่อมไม่ผ่าน (ตอบผิดครบ 3 ครั้ง) ) ผู้เข้าแข่งขันต้องประกาศต่อหน้ากล้องว่า "พี่มันแย่ พี่แพ้ เด็กประถม" พร้อมกับลงโทษให้ผู้เข้าแข่งขันคาบไม้บรรทัดที่เขียนว่า "พี่มันแย่ พี่แพ้ เด็กประถม"'' เอาไว้แล้วถ่ายรูปลงห้องเรียน ซึ่งภายหลังไม่มีการคาบไม้บรรทัดอีกต่อไป
พระเจ้าศรีอินทรวรรมัน
พระราชประวัติ
พระองค์ได้ส่งทูตไปเจริญสัมพันธไมตรีกับจีนในสมัยราชวงศ์ถังถึง 3 ครั้ง ครั้งแรกใน พ.ศ.1245 ครั้งที่ 2 ใน พ.ศ.1259 และครั้งที่ 3 ใน พ.ศ.1267 ชื่อของพระองค์ถูกบันทึกไว้ในบันทึกจีนว่า Che-li-t'o-Lo-PA-Mo และพระองค์ได้ส่งทูตไปเจริญสัมพันธไมตรีกับราชวงศ์อุมัยยะฮ์ ถึงสองครั้ง ครั้งแรกใน พ.ศ.1223 และครั้งที่ 2 ใน พ.ศ.1261 ความสัมพันธ์เหล่านี้ชี้ให้เห็นว่าอาณาจักรศรีในรัชสมัยของพระองค์มีการการค้าขายระหว่างประเทศที่ดีกับต่างอาณาจักรทั้งจากเอเซียตะวันตกและตะวันออ พระองค์ได้ส่งพระเจ้ารุทรวิกรม ซึ่งเป็นพระราชโอรสของพระองค์ได้ส่งทูตไปเจริญสัมพันธไมตรีกับจีนต่อไป